શહેરના જંગલેશ્વરમાં રહેતા જેસીંગભાઇ સેટાલિયા સાથે અન્ય રહીશોએ પોલીસ કમિશ્નરને રૂબરૂ આવેદનપત્ર પાઠવી કરેલી રજુઆતમાં જણાવ્યું  હતું કે ગત તારીખ 12ના રોજ આસિફ ઉર્ફે ગંધારા સહીત 7 શખ્સોએ તલવાર-ધોકા-પાઇપથી જીવલેણ હુમલો કર્યો હતો અન્ય આરોપીઓ તો આસિફના સાગરીત છે આસિફ ઉર્ફે ગંધારો દારૂ, જુગાર, ચરસ, ગાંજો, અફીણ જેવા માદક પદાર્થોનું વેચાણ કરે છે હથિયારોની હેરાફેરી કરે છે અગાઉ મારામારી, બળાત્કાર, લૂંટ, મારામારી, તોડફોડ સહિતના અસંખ્ય ગુનાઓમાં પકડાઈ ચુક્યો છે જીવલેણ હુમલાના ગુનામાં હજુ ફરાર છે તેમ છતાં આરોપીઓ પોલીસની જરાપણ બીક વિના ખુલ્લેઆમ રખડતા હોય છે જેથી બહેનો દીકરીઓને બહાર નીકળવું મુશ્કેલ થઇ રહ્યું છે સ્થાનિક લોકો પણ ભયના ઓથાર હેઠળ જીવી રહ્યા છે ત્યારે આસિફ ઉર્ફે ગંધારા અને અન્ય આરોપીઓને ત્વરિત પકડી કડક પગલાં લેવાની માંગણી ઉચ્ચારવામા આવી છે.